49. schôdza NR SR - 14.deň - A. dopoludnia
Dátum: 2026-05-05
Poslanec: Viskupič, Marián 
Druh vystúpenia: Vystúpenie v rozprave

Pekne za slovo. Vážený pán predsedajúci, kolegyne, kolegovia. No, ja budem pokračovať v pragmatickom vystúpení, tak ako som tu bol v predchádzajúcom bode a načrtol som to, len teraz sa to bude kolegom z SNS páčiť, bohužiaľ, menej. Takto, politicky je to veľmi zlý zákon, škodlivý zákon a skutočne zákon, ktorý zasa chce zaviesť kontrolu a zasa chce sankcionovať, akože celé zlé. Ale ja sa skúsim na to pozrieť ekonomicky. Kolegovia z koalície konsolidujete a tam to prvé pravidlo by malo byť, že nevytvárajme nové náklady tam, kde nie sú nevyhnutne potrebné. Tak, začnem týmto. Takže tento návrh zákona vytvorí teda komisiu, ktorá bude dohliadať nad politickými volebnými prieskumami. To sú inak, že nominanti. Už sa teraz nebavme, ako budú vybraní, ale budú stáť peniaze, hej? Tento zákon alebo teda zmena zákona dáva Štatistickému úradu proste nejaké právomoci to riešiť, kontrolovať. To inak stojí peniaze, hej? Z pokuty samozrejme vyberať, samozrejme nejaké konanie. Aj to inak stojí nejaké peniaze. Čiže v prvom rade je to zlé už len z tohto pohľadu, že to zasa zväčšuje ten štát, zasa dáva štátu nezmyselné úlohy a bude to stáť daňových poplatníkov proste ďalšie peniaze. To je prvý fakt. Už len presne ako tú pikošku poviem, veď aj ten Štatistický úrad formou toho Infostatu vyrába politické prieskumy verejnej mienky a jednoducho to fakt bude kontrolovať sám seba? To už len akože ako otázku. No a teraz, že ako by to malo byť? Ja už som to povedal v tom predchádzajúcom bode a zopakujem to. Všetko, čo dokáže efektívne robiť trh, súkromný sektor, tak do toho sa štát nemá motať. Už len preto, pretože ušetrí tým peniaze. Jednoducho máme tu päť, šesť relevantných agentúr, ktoré robia tie prieskumy, hej? Robia ich, robia ich na mesačnej báze. Proste myslím si, že toto je pokryté. Čiže správne riešenie a tu už sa to dá spraviť, čo som hovoril v predchádzajúcom bode, tu sa to dá spraviť práve naopak. Štatistický úrad Slovenskej republiky nemá čo robiť prieskumy. Nemá čo robiť. Zasa akože kašľať na to, že je tam politický nominant, proste, že je tam pán Nemky, alebo, že tam bude jedného dňa z nejakej inej strany. Nie. Toto štát nemusí robiť, pretože poskytuje túto službu v dostatočnej kvalite a množstve súkromný sektor. Pán Kazda tu Načo robiť? Zasa akože kašľať na to, že je tam politický nominant, proste, že je tam pán Nemky alebo že tam bude jedného dňa z nejakej inej strany. Nie, toto štát nemusí robiť, pretože to poskytuje túto službu v dostatočnej kvalite a množstve súkromný sektor. Pán Kazda tu spomínal, že fantasmagórie, agentúra takéto. Viete, čo? Áno, môže sa to stať, ale dočasu, pretože málokde, v máloktorej je tak jasné skontrolovanie toho, čo tie agentúry vytvárali a teda ich dôveryhodnosti, než tuná voľby, nielen veľké voľby, ale však aj komunálne, VÚC-kárske. Ten trh a proste tá realita jasne ukáže, ktorá agentúra to robila dobre, ktorá mala dobrú metodiku, ktorá bola ustrelená a nedajbože, ktorá pracovala v prospech niekoho, lebo aj také sú. Ale ten trh to vyrieši. Ktoré médium, hej, si objedná takúto nedôveryhodnú agentúru? Veď s tým plynúcim časom, a to je jedno, či je to mainstream, dezinformačné alebo okrajové, akokoľvek, každé médium, každé médium, keď sa deň po voľbách ukáže, že ten prieskum, ktorý oni považovali za správny a publikovali ho, proste sa ukáže ako „house number“, a tým aj sebe znižujú dôveryhodnosť, hej? Takže preto to v tomto sektore si to ošetrí skutočne tá kvalita proste trhu, tá neviditeľná ruka trhu, akokoľvek to už nazveme, tak si to skutočne bez problémov, bez problémov ošetrí. Preto je to správne riešenie ne­vyrábať kontrolu nad prieskumami, ne­hroziť pokutami, ne­dať to vlastne Štatistickému úradu ako kontrolovať. Proste netreba vôbec štát, aby sa motal do týchto prieskumov. No. A teraz, keď sa pozriem na to akoby trošku politicky. Ja som presvedčený, že teda SNS má teraz skutočne tú svoju silu veľmi nízku, hej? A ak teda strana, ktorej hrozí, že sa do parlamentu nedostane, predkladá návrh zákona, ktorý proste ide kontrolovať tie prieskumy, pripadá mi to minimálne akoby akoby zaujaté aj z tohto pohľadu, že skutočne, že toto podľa mňa by bolo najlepšie stiahnuť, a inak dávam aj návrh na to, aby sme nepokračovali v tomto rokovaní. Poprosím pána spravodajcu, aby to zaevidoval. A jednoducho toto, že to riešite, skutočne nabáda na to, že teda chcete trošku tú realitu kriviť. Už len keď to pozrieme vo volebnom zákone, tam teda 8 % preferenčných hlasov, zasa je to niečo, kde chcete zobrať to, čo majú ľudia právo, a proste rozhodnúť to v straníckej centrále. Toto, keď sa to takto jednoducho celé, celé dá dokopy, tak jednoducho nič iné mi z toho nevychádza, než skutočne, že je to nielen že zlý alebo zle napísaný zákon, no neskutočne škodlivý a do nejakej miery fakt aj zákerný. Použijem teraz aj toto slovo. No a ešte poviem jednu vec, to stihnem. Tiež pán Micheľko hovoril, že teda, nevidím ho tu, ale nevadí, že teda ako je to s tými odchýlkami prieskumov, že do 2 % je to akoby v pohode a nad 2 % to v pohode nie je. Toto je, pán kolega Micheľko asi teda nebude matematik alebo štatistik. Proste to je absolútne nepochopenie toho, ako funguje štatistika. Viete, to nie je, že keď má strana 22 %, že 2 % hore-dole je OK, a strana, ktorá má 3 %, a 2 % hore-dole je OK, tak štatistika nefunguje. Tam je proste odchýlka sigma, tam tie štatistické metódy hovoria, o koľko vlastne je to ešte správne. Čiže to nie je jedno číslo, ako to pán Micheľko hovoril, že 2 %. To je vypočítaná hodnota, ktorá závisí od tej stredovej hodnoty a pri nízkej hodnote je samozrejme nižšia, pri vysokej hodnote vyššia, čiže proste aj to je také, také zvláštne, že teda tuná zmenu štatistiky prináša pán Micheľko, ktorý teda k tej štatistike akože fakt, fakt má ďaleko. Čiže ešte raz, povedal som, prosím, nepokračujme v rokovaní o tomto návrhu. Prosím, skúsme fakt z kratšej cesty dať to preč. Už len keď nič iné, kolegovia, na to by ste mohli aj z koalície počúvať. Sú to ďalšie náklady pre štátny rozpočet, ktoré, tieto peniaze nemáme, nepotrebujeme ich vynakladať a, ako tu už niekde bolo povedané, ono to nemá žiadny pozitívny vplyv nikde, ale že skutočne nikde. Toto je návrh zákona, pri ktorom musíme niekedy vážiť, že prinesie to niečo mínus, niečo plus. Tento zákon prináša samé mínusy, je škodlivý a som presvedčený, že vo finále nepomôže ani, ani, ani samotnej SNS, ktorá ho predkladá. Takže, kolegovia, takto chcem byť férový, keď bolo niečo dobré, chválil som, keď je niečo zlé, tak to rovnako férovo poviem, že je to zlé. Ďakujem pekne za pozornosť. Ďakujem pekne na vaše vystúpenie.